open-index/open-wikipedia-markdown huggingface dataset:
Gutta fra Calcutta

***Gutta fra Calcutta*** er norske tegneseriefigurer skapt og tegnet av *[[Christopher Nielsen]]*. Tegneserien om *Gutta fra Calcutta* ble første gang publisert i den norske musikkavisa *[[Rock Furore]]* i 1988. Den siste *Gutta fra Calcutta*-historien, *[[Bøgdatour]]*, ble utgitt i det norske ungdomsbladet *[[Reporter]] (blad nr 4)* i 1992. En annen av Christopher Nielsens ikoniske tegneseriefigurer, *[[Hold Brillan]]*, dukket første gang opp i den siste *Gutta fra Calcutta*-historien (*Bøgdatour*). Denne historien ble utgitt på nytt i tegneseriealbumet *[[Homo Norvegicus]]* i 2000 (fra side 150 – 154).  

*Gutta fra Calcutta* er en musikkgruppe som består av 3 hovedmedlemmer: vokalisten *Zig* (født 1965), bassgitaristen *Jonny* (født 1965) og trommisen *Tom* (født 1968). Musikkgruppa dannes i 1981 og spiller alt fra Boogie, Metal og Rock 'n' Roll, men får aldri noe gjennombrudd. Deres siste spillejobb blir i begravelsen til en gammel junkie. *Gutta fra Calcutta* oppløses i 2001.

*"Gutta fra Calcutta" fra Honningsvåg,* landets nordligste rhythm and bluesband så dagens lys i 1984 og besto av  Harry Antonsen: Vokal, John Tore Svendsen: Bass, Per-Inge Jensen: trompet, munnspill,  Tore Fosse: saksofoner,  Kjell Atle Sagen: barytonsax,Bjørn Isachsen: keyboard, vokal, Runar Terje Foslund; trombone, vokal Bjørnar Johansen: Slagverk.  Bandet lagde kjenningsmelodien til Radio Nordkapp. I 1991 opptrådde de på Nordkapp med den amerikanske artisten Janice Harrington, som blant annet sang under Fredspriskonserten for Desmond Tutu i 1984. Bandet var inaktiv i en lengre periode, selv om medlemmene fremdeles spiller i band og lokale revyer. "Gutta fra Calcutta" har vært presentert i NRK TV og opptrådte under Festspillene i Nord-Norge i Harstad i 1997. I 2015 hadde bandet gjenforeningskonsert med Janice Harrington.
Biju Janata Dal

**Biju Janata Dal** (*Biju Janta Dal*) er et indisk politisk parti i delstaten Orissa, som inngår i National Democratic Alliance. BJD ble dannet etter en utbrytning fra Janata Dal. BJD vant delstatsvalget i 2004, og leder delstatsregjeringen i Orissa.

## Referanser


## Eksterne lenker
*
Passergalaksen

**Passergalaksen** eller **ESO 97-G13** er en Seyfert type 2-spiralgalakse som ligger rundt 13&nbsp;millioner lysår unna jorden i stjernebildet Passeren. Det finnes bevis for en kraftig aktiv galaksekjerne i galaksen, og gass blir blåst ut av sentralområdet.

## Kilder
*Denne artikkelen baserer seg på pressemelding *[http://hubblesite.org/newscenter/archive/releases/2000/37/image/a/ STScI-2000-37]* fra Space Telescope Science Institute.
Xu Zhonglin

**Xu Zhonglin** (tradisjonell kinesisk: 許仲琳, forenklet kinesisk: 许仲琳, pinyin: *Xǔ Zhōnglín*; født i Nanjing i Kina, død 1560) var en kinesisk forfatter. Han var etter alt å dømme forfatter av den mytologiske fantasiromanen *[[Fengshen Yanyi]]*.

## Referanser
Messier 87

**M87** (*[[Messierobjekt]] 87*) eller **NGC 4486** er en gigantisk elliptisk galakse i stjernebildet Jomfruen. M87 er den dominerende galaksen i Virgohopen, en av de største kjente galaksene i universet og ligger ca. 55&nbsp;millioner lysår unna. Dens relative nærhet gjør at det er mulig å studere høyenergiaktivitetene som pågår i galaksens kjerne, som man mistenker inneholder et supermassivt sort hull. Astronomer tror at det sorte hullet i galaksen har en masse på ca. 3&nbsp;solmasser.

## Referanser




## Eksterne lenker
* 
* SEDS – Messier Object 87
Elverumshallen

**Elverumshallen** er en idrettshall ved Elverum som ble bygget i 1965. Idrettshallen drives og eies av Elverum kommune. Hallen leies ut til ulike deler av arrangementer som Grundsetmartn, Elverum Idrettslag og dansefestivaler.

## Historie
Hallen ble bygget slik den står idag i 1965. Det første byggetrinnet er ifra 1936 slik vi kjenner den idag er den gamle delen av bygget som er Messehallen som disponeres av Elverum Turn som har moderne turnapparater.

Elverum Håndball har anlegget som trengingsbase. Før Terningen Arena ble bygd opp ved Basthjørnet i Elverum var hallen arena for store idrettopplevelser da Elverum håndball nådde EHF-Cup der de spilte til kamp mot flere europeiske klubber.

## Eksterne lenker
*  Elverum kommune
*  håndball.no
Listerpakken

**Listerpakken** var et veiprosjekt vest i Vest-Agder som bestod av ni utbyggingsprosjekter i kommunene Farsund, Lyngdal, Kvinesdal og Hægebostad. Sirdal og Flekkefjord var de to Lister-kommunene som ikke var med i prosjektet. I juni 2002 ble stortingsproposisjonen om Listerpakken vedtatt i Stortinget. Der var det anslått at prosjektet kom til å koste 1,62 milliarder 2002-kroner.

E39 Lyngdal–Flekkefjord var det største prosjektet i Listerpakken, og ble valgt ut som prøveprosjekt for Offentlig–privat samarbeid, såkalt OPS-prosjekt. Strekningen, som blant annet inneholder Fedafjorden bru, ble åpnet i 2006. Selve utbyggingsdelen i OPS-prosjektet var strekningen *ny E39 Handeland–Feda*. Det var bompenger i perioden 2003–2019.

De andre store prosjektene i pakken var:

* Fylkesvei 465 Kjørrefjord–Ulland (åpnet i 2012). Herunder Ravneheitunnelen (åpnet i 2009), som er Vest-Agders lengste veitunnel.
* Fylkesvei 43 Aunevik–Bukkesteinen (åpnet i 2006).
* Fylkesvei 651 (Vest-Agder) Skråveien i Farsund sentrum (åpnet i 2010).

De resterende prosjektene var mindre anlegg og utbedringer.

## Kilder
* Listerpakken
Aija (provins)

**Aija** er en provins i regionen Ancash i Peru. Den grenser til provinsen Huaraz i nord,  til Huarmey i vest og til Recuay i sør og i øst. Provinsens UBIGEO er 0202 og hovedstaden er Aija.

## Politisk inndeling
Provinsen er delt inn i 5 distrikter.

## Eksterne lenker
* Censos Nacionales: XI de Población y VI de Vivienda 2007.
Rekombinasjon (kosmologi)

Innen kosmologien refererer **rekombinasjon** til epoken hvor ladde elektroner og protoner ble bundet for å danne elektrisk nøytrale hydrogenatomer for første gang. Etter Big Bang var universet varmt og bestod av tett plasma av fotoner, elektroner og protoner. Dette plasmaet var effektivt ugjennomsiktig for elektromagnetisk stråling siden avstanden hvert proton kunne bevege seg før de støtte på en ladd partikkel var veldig kort. Etter hvert som universet utvidet seg, ble det også avkjølt. Til slutt ble universet avkjølt til det punktet hvor dannelsen av nøytralt hydrogen var mulig, og andelen av frie elektroner og protoner i forhold til nøytralt hydrogen ble redusert ca. en ti tusendel.

Kort tid senere frikoblet fotoner seg fra materie i universet, noe som førte til rekombinasjon noen ganger kalt *fotonfrakobling*, selv om rekombinasjon og fotonfrakobling er forskjellige hendelser. Når fotoner ble frikoblet fra materiet ferdet de fritt gjennom universet uten vekselvirkning med materie og utgjør det vi i dag observerer som kosmisk bakgrunnsstråling. Rekombinasjonen fant sted da universet var omtrent &nbsp;år gammelt, eller ved en rødforskyvning på *z*&nbsp;=&nbsp;.

## Noter


## Litteratur
* 
* 
* 
*
Roger Alex Hansen

**Roger Alex Hansen** (født 1939 i Honningsvåg i Nordkapp kommune) er en norsk forfatter, gründer, bedriftseier og lokalpolitiker (Ap) som var ordfører i Lyngen 1995–1999.  

Han er fagutdannet som elektromontør med rett til autorisasjon og skipselektriker, og har bachelorgrad som ingeniør i elkraft fra NKI 1965–1968 i Oslo og strategisk ledelse og økonomi ved Universitetet i Tromsø – Norges arktiske universitet i 1993–1994. 

Roger Alex Hansen stiftet i 1968-70 bedriften Lyngen Plastfabrikk AS (skiftet senere til Lyngen Plast AS) som han ledet fra starten i 1970 til 1995, da han gikk ut i permisjon for å være ordfører. I perioden oktober 1999 til 12. januar 2005 var han tilbake i Lyngen Plast til oppnådd pensjonsalder. Selskapet ble solgt i 1. januar 2015. Fra 1988 til 1991 var han styreleder i NHO Troms og var tidligere styremedlem i Troms Industriforening og regjeringsoppnevnt styremedlem av Svensk-Norsk Industrifond.  

Fra 1975 var han kommunestyremedlem, medlem og leder av en rekke kommunale nemnder, råd og utvalg for Arbeiderpartiet. Han var varaordfører i to perioder og ordfører for Arbeiderpartiet i Lyngen kommune 1995-1999, og representerte Venstre i kommunestyret en periode på 1980-tallet.  

Fra 2007 har han vært forfatter og freelance&shy;journalist. Han har skrevet skjønnlitterære bøker og publisert dikt, noveller og fagprosa i magasiner og tidsskrifter og er medlem av Nordnorsk forfatterlag. 

## Bibliografi
* *Puls* – diktsamling, Arktisk Forlag 2007
* *Si det høyt med lav stemme* – diktantologi - medforfatter. Publica forlag 2008
* *Krigens glemte tårer* – sakprosa, Norske Bøker 2009
### Andre utgivelser
* *[[Diktkammeret]]* – poesi lagt ut på nettstedet til Dagbladet
* *Nordnorsk magasin* – artikler, noveller og dikt: 2007, 2009, 2013, 2017 
* *Mennesker og Miljø i Nord-Troms* – artikkel i årbok, 2013
* *Tidsskrift for Den norske legeforening* – artikkel, 2010
* *Dagbladet, Nordlys, Finnmarksposten og Finnmark dagblad* – dikt, artikler, debattinnlegg og noveller  

## Referanser
Kald mørk materie

**Kald mørk materie** (, CDM) er en hypotetisk form for materie som vekselvirker svært svakt med elektromagnetisk stråling (*mørk*) og de fleste av partiklene beveger seg sakte sammenlignet med lysets hastighet (*kald*). Det antas at omtrent 80 % av materiet i universet er mørk materie, men kun en liten brøkdel som den ordinære *[[baryon]]ske* materien som danner stjerner og planeter.

## Se også
*Varm mørk materie

## Litteratur
*
Relativistisk jet

En **relativistisk jet** er en ekstremt kraftfull jetstråle av plasma som genereres av de antatte massive objektene i sentrum av visse aktive galakser, spesielt radiogalakser og kvasarer. Strålens lengde kan nå så langt som tusenvis eller til og med hundre tusenvis av lysår.
Skjoldehamndrakten

**Skjoldehamndrakten** er betegnelsen på en svært godt bevart klesdrakt som ble funnet i ei myr på Andøya i 1936. Nyere forskning har vist at drakten kan være så gammel som fra 1050, og det gjør den i så fall til Norges eldste bevarte klesdrakt. Skjoldehamndrakten består av ei kofte med hette (kaprun), skjorte eller innerjakke, bukse, belte, ankelkluter og ankelsurringer, sokker og sko.

Et gammelt lik ble funnet under torvstikking i Skjoldehamn sommeren 1936. Liket bar preg av å ha ligget lenge i myra, men drakten det hadde på seg var etter forholdene godt bevart. Liket med klærne ble først gravd ned igjen i ei annen myr i nærheten, men ble senere samme år sendt til Tromsø Museum, der klærne ble preparert og tatt vare på. Konservator Gutorm Gjessing, som publiserte funnet i en artikkel i tidsskriftet Viking i 1938, anslo at klesdrakten var fra senmiddelalderen, altså 1400-/1500-tallet. På 1970-tallet ble drakten overført til Bergen Museum.

Fra 2008 til 2010 ble Skjoldehamndrakten rekonstruert ved Lofotr Vikingmuseum, og samtidig forsket mastergradsstudent Dan Halvard Løvlid ved Universitetet i Bergen på draktens bakgrunn. Forskningen avdekket at drakten er eldre enn det man tidligere trodde, sannsynligvis fra rundt 1050. Duodjiekspert Aline Mikkelsen mente i 2009 at Skjoldehamndrakten måtte være ei lulesamisk kofte. Historiker Johan Borgos støttet denne teorien, men tok forbehold om at det ikke finnes andre bevarte norske eller samiske klesdrakter fra samme tidsperiode, slik at det er umulig å fastslå sikkert om drakten har norsk eller samisk opprinnelse. Ifølge Dikka Storm, konservator ved Tromsø Museum, må eieren av drakten ha vært en viktig person i lokalsamfunnet.

Drakten var pr. juni 2013 flyttet fra Bergen til Tromsø Museum igjen, der den på nytt skulle rekonstrueres, etter at det ble oppdaget at det var gjort noen mindre feil ved tidligere rekonstruksjon.

## Referanser


## Litteratur
*Gjessing, Gutorm: «Skjoldehamnsdrakten», i *Viking. Tidsskrift for norrøn arkeologi* (1938) 

## Eksterne lenker
* Mer om Skjoldehamndrakten
*Dan Halvard Løvlid: Skjoldehamnfunnet i lys av ny kunnskap (2010)
Huaraz (distrikt)

**Huaraz** er et distrikt i provinsen Huaraz i regionen Ancash i Peru. Distriktet grenser til distriktet Independencia i nord, til provinsen Huari i øst, til provinsen Recuay og til distriktet Olleros i sør og til provinsen Aija og til distriktene La Libertad og Pira i vest. Distrikthovedstaden er Huaraz.

## Referanser


## Eksterne lenker
* Censos Nacionales: XI de Población y VI de Vivienda 2007.
Austrozephyrus

***Austrozephyrus*** er en slekt av glansvinger som tilhører underfamilien stjertvinger (Theclinae).

## Utseende
Middelsstore stjertvinger med en kort stjert på bakvingen. Hannen er skinnende grønnlig med svarte vingespisser, hunnens overside er brun, gjerne med oransje flekker på forvingen. Undersiden er brun, forvingen kan være delvis oransje, med en smal, hvit tverrstripe og en liten, oransje øyeflekk på bakvingen.

## Utbredelse
Slekten er utbredt i Sørøst-Asia (Malaya, Palawan, Sumatra, Borneo og Java).

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Theclini Swainson, 1831
******* slekten *Austrozephyrus* Howarth, 1957
******** *[[Austrozephyrus absolon]]* (Hewitson, 1865)
******** *[[Austrozephyrus borneanus]]* (Pendlebury, 1939)
******** *[[Austrozephyrus reginae]]* Schröder & Treadaway, 1982

## Litteratur

## Eksterne lenker
* 
* Bilder av ''Austrozephyrus reginae''
* Brower, Andrew V. Z. 2007. [''Austrozephyrus'' i The Tree of Life Web Project, http://tolweb.org/ http://tolweb.org 
* www.funet.fi – Austrozephyrus
William H. Hubbard

**William Henry Hubbard** (født 6. november 1943) er en  historiker. Han er professor emeritus ved Institutt for arkeologi, historie, kultur- og religionsvitskap, Universitetet i Bergen. 

Hubbard har særlig forsket på historisk demografi og byers sosialhistorie, opprinnelig med hovedvekt på 1800-tallets Østerrike og Tyskland. Etter at han flyttet til Norge på tidlig 1990-tall har han særlig arbeidet med helsehistorie og mortalitet. 

## Referanser


## Eksterne lenker

* William H. Hubbard, Universitetet i Bergen
Norges faste delegasjon til De forente nasjoner

**Norges faste delegasjon til De forente nasjoner**, også kalt **FN-delegasjonen**, er en utenriksstasjon som ivaretar Norges interesser ved FNs hovedkvarter i New York. Delegasjonen ledes av en diplomat med rang av ambassadør.

Delegasjonen ble etablert i 1946.

Den faste norske FN-delegasjonen holder til i 1 Dag Hammarskjöld Plaza/885 2nd Avenue, mellom 47. og 48. gate på Manhattan i New York.

I perioden 2019-2023 var Mona Juul Norges faste representant/ambassadør til FN og leder av den faste norske FN-delegasjonen. Hun ble avløst i september 2023 av Merete Fjeld Brattested. 

## Ambassadører til FN i New York
* 1946–1949: Finn Moe
* 1949–1952: Arne Sunde
* 1952–1958: Hans Engen
* 1958–1966: Sivert A. Nielsen
* 1966–1971: Edvard Hambro
* 1972–1982: Ole Ålgård
* 1982–1989: Tom Vraalsen
* 1990–1993: Martin Huslid
* 1994–1998: Hans Jacob Biørn Lian
* 1998–2003: Ole Peter Kolby
* 2003–2008: Johan Ludvik Løvald
* 2008–2012: Morten Wetland
* 2012–2017: Geir O. Pedersen
* 2017–2019: Tore Hattrem
* 2019–2023: Mona Juul
* 2023–: Merete Fjeld Brattested

## Referanser


## Eksterne lenker
*  Den norske FN-delegasjonens hjemmeside
Lysvatnet (gård)

**Lysvatnet** er en gård i Åfjord kommune ved den østre enden av innsjøen med samme navn. Den grenser til kommunene Indre Fosen og Steinkjer. 

Stedet ligger ved en innsjø på Fosenhalvøya midt i Fosenalpene. Her drives det et aktivt gårdsbruk Lysvann gård til fjells som er den siste vegløse gården på Fosen midt i ødemarka. Nærmeste nabo var Holvassgården som lå fire kilometer unna Lysvatnet gård. Stedet er ofte et utfartssted for mange reisende i dette storslåtte naturlandskapet som står urørt ifra gammel tid. Vinteren 2012 har Oddgeir Bruaset laget et program fra NRK der Lysvann Gård er gjest til å entre serien "Der ingen skulle tru at nokon kunne bu" der Klara og Einar Hårstad har bodd sitt hele voksne liv. Før generasjon Hårstad overtok og forpaktet gården i 1949 var det Sebina og Leonard Lysvand som drev denne fjellgården. Sebine døde i 1951 og Leonard i 1956. Leonard var en av de store jegerene i gamle dager på Fosen.

## Historie
I området finnes det gamle slåttenger som er registrerte som nåværende eier Einar K Hårstad har merket opp. Det eksisterer pr idag over 30 felt. For dette fikk han i år 2008 Kulturlandskapsprisen for Sør-Trøndelag.

## Andre verdenskrig

Under den annen verdenskrig var det stor aktivitet i og rundt Trondheim på grunn av det tyske inntoget av Norge og befestningen av byen. I denne forbindelse lå også det tyske slagskipet «Tirpitz» (1939) i Åsenfjord i Nord-Trøndelag. Fosenfjellene med Lysvassheiene og nærliggende områder mot Åfjord og Verran som var ideelle punkter med radiosendere for det norske og internasjonale forsvaret. I den forbindelse ble dette stedet brukt som droppsted for forsvarsmateriale for norske soldater som hadde vært på opplæring i England. I den forbindelse var dette området som ble plukket ut av Engelske offiserer da de skulle slippe ut Kåre Nøstvold og Arnfinn Grande i fallskjerm med direktefly fra England med flyslipp vinteren 1943. Andre som brukte området mye til motstandsarbeid var brødrene Johan Moan og hans bror Jon og Borghild Moan, Ludvik Kruksve, Sverre Aune og Halvdan Gjelvold.

I tilknytning til flyktningene som rømte fra Austråttleiren på Ørlandet var Lysvassheiene utpekt som en del av fluktruten på 40 mil da de skulle loses fra Serberhytta nede i Rødsjøen over til Sverige våren 1943.

## Eksterne lenker
* Åfjord Sikringsradiolag
* Fosna Folket Pris for gamle slåttenger
* Fosna Folket Gården ved Lysvatnet i gamle dager 
* Fosna Folket Lysvatnet sist på 1800 tallet 
* Fosna Folket Tur til Lysvatnet 
* NRK Der ingen skulle tru at nokon kunne bu
* Leonard Lysvand
* Stjørna Heimbygdslag
* Åfjord kommune

## Litteratur
* Asbjørn Øksendal: *Operasjon Oleander. Gestapo i Trondheim og Leksvikaffaeren 1942-44* Nordenfjelske forlag (1968)
* Asbjørn Øksendal: *Når Nøden er størst* Nordenfjelske forlag (1969)
* Vi Menn: Nr 40 – 2007 Side 46, 47,48,49.
* Fosna Folket, Holvatnet i gamle dager, Juleartikkel om Holvassgubben Sjøl, Desember 1984.
IOK-1

**IOK-1** er en fjern galakse i Berenikes hår. Da den ble oppdaget i 2006 var den den eldste og fjerneste galaksen som noensinne var funnet, ved en rødforskyvning på 6,96.

## Referanser
Me At Sea

**Me At Sea** er et solo electronica-prosjekt startet i Bergen 2003. Bak prosjektet står Isak Strand (f. 1982), en norsk musiker og musikkprodusent bosatt i Oslo.

## Biografi
Strand samplet lyder til sin første låt for *Me At Sea*, *No need for hibernation*, mens han vandret rundt i Bergens bygater, trommende på steiner og grus. Han dukket opp på lokale klubber fra 2004, og spilte på den store Electronicafestivalen, *Ekkofest* i Bergen 2005. Her møtte det akustiske pianoet til Øystein Moen computermusikk på scenen med *Me At Sea*. Resultatet av prosjektet *Moen Meets Me At Sea* ble foreviget på albumet ved samme navn. Med helt forskjellig musikalsk bakgrunn arbeidet de seg fram til et overraskende interessant musikalsk landskap.

Strand er kjent for sine ofte melodiøse, men også rytmisk melodiske melodier som lever i et elektronisk landskap med IDM påvirkning. Hans solo opptredener på scenen har både datamaskiner og intense trummeelementer, hamrende på alt fra sykler til elektroniske dupeditter. Pianist Øystein Moen som har arbeidet innenfor mange ulike former for jazz, fra electonisk frijazz til lyrisk akustisk trioformat. *Moen meets Me at Sea* presenterrer deres egne kompoosisjoner som spenner fra rolige modale lydformasjoner til mer eksplosive avdelinger med *støy-impro*. Ideen er å holde seg i grenseland mellom sjangrene, og navn som Seven Ark, Brad Mehldau, Paul Bley og Keith Jarrett må nevnes som viktige inspirasjonskilder, sammen med electronicaartister som Flotel og Ilkae.

## Diskografi
;Album

;EP-er

## Referanser


## Eksterne lenker
* 
* 
*  Me At Sea at Myspace
Fjellflokk

**Fjellflokk (''Polemonium caeruleum'')** er en flerårig plante i fjellflokkfamilien. Arten er viltvoksende i Norge og ganske vanlig i fjellstrøk i Sør-Norge og i kyst- og fjellstrøk i Nord-Norge.

Fjellflokk har blå eller mer sjelden hvite blomster som blomstrer fra juni til august. Fjellflokk er en meget hardfør plante som kan bli opptil 90&nbsp;cm høy og den har vært dyrket som prydplante i lange tider. Den danner rosettblader som er langstilkete med opptil 12 småblader på som ligner en stige og det er derfor også kjent under navnet jakobsstige.

Fjellflokk vokser vilt flere steder i Europa og andre deler av verden. I Norge kan planten finnes forvillet fra gamle hager og trives på våte enger, i fuktig skog, langs veikanter, på skogslier og ved gamle gårder og setre. Fjellflokk er en historisk hageplante og den var populær i bondehagene i gamle dager. Arten er observert så langt som nord til Finnmark og planten kan vokse opptil 1100 moh, derav navnet fjellflokk.

Fjellflokk har fra tradisjonelt av vært brukt til medisin. Den sies å virke blodrensende og menstruasjonsfremmende, svakt svettedrivende, spyttdrivende og nervestyrkende. Har også vært brukt mot hodepine, rabies og mot dannelse av steiner i urinveiene. I dag brukes ikke lenger fjellflokk i stor grad.

Blomsten er populær hos insekter og de dufter godt. Den foretrekker litt fuktig jord og vil helst ha sol eller lett skygge. Fjellflokk formerer seg ved frø og den blir sjelden angrepet av skadedyr og sykdommer. Den kan i likhet med vendelrot virke tiltrekkende på katter som kan rulle seg på planten.

## Referanser




## Eksterne lenker
*
Protogalakse

**Protogalakse**, som også kunne kalles en «urgalakse», er innen fysisk kosmologi en sky av gass som dannes til en galakse. Det antas at frekvensen av stjernedannelser i perioden til galaksens utvikling vil avgjøre om galaksen blir en spiral eller elliptisk galakse. En lavere frekvens i stjernedannelsen gir en spiralgalakse. De mindre klumpene med gass i en protogalakse dannes til stjerner.

## Se også
*Dverggalakse
*Kulehop
*Big Bang

## Eksterne lenker
* Rare Blob Unveiled: Evidence For Hydrogen Gas Falling Onto A Dark Matter Clump? European Southern Observatory (ScienceDaily) 3. juli 2006
May-Brith Ohman Nielsen

**May-Brith Ohman Nielsen** (født 1962) er en norsk historiker. Hun er professor ved universitetene i Agder og Stavanger

## Liv og virke
Hun tok hovedfag i 1989 om okkupasjonshistorie, og doktorgrad om Bondepartiet i det politiske system fra og med første til andre verdenskrig i 1997
Hun har særlig forsket på historiedidaktikk, historiebevissthet og kildekritisk metode. 

Hun gjennomført tre større historieforskningsprosjekt: *Mennesker, makt og mikrober, 1830–1880* og *Feber og fellesskap, 1820–1920*. Nielsen har skrevet Samlagets historieverk for videregående skole (Portal) om verdens- og norgeshistorie etter 1750, og et læreverk om norgeshistorie etter 1850. I 2011 var hun forfatter for to av de fire bindene i historieverket **, de av bindene som omhandlet norgeshistorien etter 1840. 
Hun har også skrevet *Små paradiser – Hager gjennom et århundre*, som er en praktbok om småhagers kultur- og sosialhistorie, sett gjennom en kolonihageforening i Kristiansand.

I 2016 ble hun tildelt historikerorganisasjonen HIFOs formidlingspris, Sverre Steen-pris, hvor juryen omtalte hennes arbeid som «Temaområdene spenner vidt og tverrfaglig, fra kloakk, kolera og spanskesyke til fotballaget Radar, handlevogner og Wergelandenes Kristiansand.» 

## Priser
* 2011 – Sørlandets Kompetansefonds populærvitenskapelige pris
* 2016 – Sverre Steen-prisen 

## Referanser


## Eksterne lenker
* 
*
Bottolf bak rattet

***Bottolf bak rattet*** er en reklamekassett med diverse artister, utgitt i 1980.

Kassetten var en reklame for Shell bensinstasjoner, og ble utgitt på Play. Mellom låtene høres sketsjer med Arve Opsahl. 

Reklamekassetter var svært vanlig på 80-tallet, de besto gjerne – som denne – av kjente bands hitlåter nyinnspilt av ikke-navngitte norske artister, og med sketsjer og blødmer mellom sangene. Komikere som Tom Mathisen og Lystad & Mjøen var hyppig benyttede bidragsytere på slike kassetter.

## Sporliste

# Village Peoples «In the Navy»
# Donna Summers «Dim All the Lights»
# Bobby Darins «Beyond the Sea»
# Sister Sledges «Lost in Music»
# Sammy Hagars «(Sittin' On) the Dock of the Bay»
# Status Quos «Whatever You Want»
# Christopher Cross' «Sailing»
# Blondies «Dreaming»
# The Beach Boys' «Surfin U.S.A.»
# Electric Light Orchestras «Don't Bring Me Down»
# Roger Whittakers «The Last Farewell»
# The Boomtown Rats' «I Don't Like Mondays»

## Referanser
Ramsåsen naturreservat

**Ramsåsen naturreservat** ligger i Vestmarka, sørvest i Bærum kommune. Naturreservat utgjør Ramsåsens 2,5 km lange østhelling ned mot Jordbrudalen og består av høye stup, skogkledde og nakne rasmarker, bergvegger og en dypt innskåret dal, Ramsåsdalen. I reservatet er terrenget mange steder vanskelig tilgjengelig og skogen er dermed lite påvirket av skogbruk. 

Reservatet har mange vegetasjonstyper, som gammel edellauvskog med stor tetthet av viktige nøkkelelementer. Nord for Ramsåsdalen ligger en klassisk alm-lindeskog som en tynn stripe mellom høye berg i overkant og åpen rasmark i nedkant. Løvskogen med alm, lind og hassel dominerer, og skogen har grove trær. I Ramsåsdalen er det stor og urørt barskog, mens det sør for dalen er mer variasjon av treslag.

Naturreservatet er ut fra topografiske forhold et vanskelig tilgjengelig verneområde. De mest brukte stiene går rett i utkant av reservatet.

## Referanser


## Eksterne lenker
* 
* Direktoratet for naturforvaltning, faktaark Besøkt 24. februar 2013.
* Fylkesmannen i Oslo og Akershus, informasjonsark, besøkt 5. oktober 2013
Jacques Le Goff

**Jacques Le Goff** (født 1. januar 1924 i Toulon, død 1. april 2014 i Paris) var en fransk kulturhistoriker. Han er særlig kjent for sin forskning om 1100- og 1200-tallet.

Le Goff tilhører tredje generasjon av den såkalte *[[Annales-skolen]]* i fransk historieforskning. Fra 1972 to 1977 var han leder for *École des hautes études en sciences sociales* (EHESS). Hans trolig mest kjente verk er *La naissance du Purgatoire* fra 1981 hvor han hevdet at forestillingen om skjærsilden oppstod på 1200-tallet.

Han har siste tiår også skrevet to biografier. Den ene om forestillingsverden og hoffkultur under den franske kong Ludvig 14., den andre om den italienske klosterbroren Frans av Assisi.

Ingen av hans bøker er oversatt til norsk. 

## Referanser


## Eksterne lenker
*
I Zwicky 18

**I Zwicky 18** er en irregulær dverggalakse beliggende ca. 59&nbsp;millioner lysår unna. Galaksen ble først identifisert av den sveitsiske astronomen Fritz Zwicky på et bilde fra 1930-tallet.

## Referanser


## Eksterne lenker
* Hubble Finds 'Dorian Gray' Galaxy
* Hubble Finds Mature Galaxy Masquerading as Toddler (photo links)
* Hubble Uncovers a Baby Galaxy in a Grown-Up Universe
* Astronomers claim first 'dark galaxy' find
Socialist Workers Party (USA)

**Socialist Workers Party** er et kommunistisk, tidligere trotskistisk parti i USA. 

SWP ble grunnlagt i 1938 av den amerikanske kommunisten James P. Cannon ved hjelp av den russiske revolusjonslederen Lev Trotskij. Partiet hadde sine røtter i organisasjonen Communist League of America (CLA) som oppstod i 1928 da en gruppe som støttet Trotskij i den ideologiske striden mot Josef Stalin ble ekskludert fra Communist Party USA. 

SWP forsvarte den russiske revolusjon og Karl Marx', Lenins og Trotskijs politikk, men tok avstand fra og fordømte stalinismen i Sovjetunionen. SWP ble en av de ledende kreftene innen den fjerde internasjonale også om man formelt ikke kunne være medlem i internasjonalen på grunn av amerikansk lovgivning.

I de kalde krigsårene ble politikken til SWP endret. Solidaritetsarbeidet for den cubanske revolusjon ble et dominerende arbeidsfelt og kom til å forandre partiets politikk bort fra trotskismen.
 
Socialist Workers Party er aktive også i dag og den nåværende partilederen heter Jack Barnes. Partiet har forlaget Pathfinder og gir ut avisen The Militant. Ideologiske ledestjerner for partiet er blant andre Fidel Castro og Malcolm X.

## Eksterne lenker
* 
*  Pathfinder Press homepage. SWP forlag
*  James P. Cannon Internet Archive, Marxists Internet Archive.
*  "SWP_USA" Yahoo! Group — An unofficial discussion board independent of any organization.
*  University of Washington Libraries Digital Collections – Vietnam War Era Ephemera —Includes ephemera produced by the SWP.
Sibataniozephyrus

***Sibataniozephyrus*** er en slekt av glansvinger som tilhører underfamilien stjertvinger (Theclinae).  

## Utseende
Middelsstore stjertvinger (vingespenn 30-37 millimeter) med en kort stjert på bakvingen. Hannens overside er metallisk grønnblå, hunnen er mørkbrun. Undersiden er blekt brunlig med svarte tverrstreker.

## Levevis
Larvene lever på trær i bøkeslekten (*Fagus*). De voksne sommerfuglene holder seg gjerne oppe i trekronene og kommer sjelden ned til bakken.

## Utbredelse
Slekten er utbredt i Japan og Taiwan.

## Systematisk inndeling
Slekten er trolig nært beslektet med slekten *[[Favonius (sommerfugl)|Favonius]]*, særlig viser den mange fellestrekk med den europeiske arten eikestjertvinge (*Favonius quercus*).

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Theclini Swainson, 1831
******* slekten *Sibataniozephyrus* Inomata, 1986
******** *[[Sibataniozephyrus fujisanus]]* (Matsumura, 1910)
******** *[[Sibataniozephyrus kuafui]]* Hsu & Lin, 1994
******** *[[Sibataniozephyrus lijinae]]* Hsu, 1995

## Litteratur
* Hsu, Y.-T. og M.-Y. Lin, 1994. Systematic position of *Sibataniozephyrus* and description of a new species from Taiwan (Lycaenidae: Theclinae). Journal of the Lepidopterists' Society 48: 128-147. http://peabody.research.yale.edu/jls/pdfs/1990s/1994/1994-48(2)128-Hsu.pdf

## Eksterne lenker
* 

* Brower, Andrew V. Z. 2007. [''Sibataniozephyrus'' i The Tree of Life Web Project, http://tolweb.org/ http://tolweb.org 
* www.funet.fi – Sibataniozephyrus
Sverigemesterskapet i rullestolcurling 2011

**Sverigemesterskapet i rullestolcurling 2011** ble arrangert i Örebro 11. - 13. november 2011 av Svenska Curlingförbundet. 

Seks lag var opprinnelig påmeldt, men det ene laget fra Härnösand måtte trekke seg på grunn av skade, og det andre laget måtte trekke seg på turneringens første dag på grunn av influensa. 

## Resultater og deltakere

## Se også
*Sverigemesterskapet i rullestolcurling

## Referanser
NM i bandy for damer 2007

**Det 24. [[NM i bandy for damer|Norgesmesterskapet]] i bandy for damer** ble vunnet av Stabæk etter finaleseier 6-5 over Nordre Sande. Ready vant seriespillet. Nordre Sandes Helle Lillejord ble kåret til årets spiller.

## Tabell

Hjemmekampene til Bergen og Sagene ble spilt som rinkbandy, hjemmekampene til de øvrige lagene ble spilt som 7er-bandy.

## Semifinaler
Lørdag 17.mars, Stabekkbanen
*Ready  – Stabæk       2 – 3
*Bergen – Nordre Sande 2 – 8

;Bronsefinale
Søndag 18. mars, Stabekkbanen
*Ready  – Bergen 3 – 1

## Finale
Søndag 18. mars, Stabekkbanen, 210 tilskuere.
***[[Nordre Sande Idrettslag|Nordre Sande]]** – **[[Stabæk Bandy|Stabæk]]** **5 – 6** (2-3)

Dommere: Lasse Holm og Hans Petter Swensen, begge Sarpsborg.

;Norgesmesterne
*Vibeke Tonning
*Beate Bjølgerud
*Kristine Østensen
*Line Holter
*Heidi Tho
*Siri-Anne Stette
*Christine Røde
*Maria Skavhaug
*Maria Rose
*Katja Giljarhus
*Annichen Iwarsson

## Eksterne lenker
* Resultater og tabell.
* Sluttspillresultater.
SpaceShot

**SpaceShot** er en tårn-attraksjon i fornøyelsesparken Tusenfryd. Attraksjonen blir ofte omtalt som Japp Space Shot, eller bare Japp’en, ettersom den fra åpningen i 1998 og frem til 2010 var sponset av Japp. Det var romfartseksperten Erik Tandberg og NRK-veteran Torkjell Berulfsen som i sin tid offisielt åpnet attraksjonen. SpaceShot var den høyeste attraksjonen av sitt slag i Europa da den åpnet i 1998, med sine 65m (gondolen går til 55m). Den slo den daværende rekorden Liseberg hadde med ”Uppskjutet” (med sine 54,9m høye tårn). Den europeiske rekorden ble slått i 2001, men attraksjonen er fortsatt Skandinavias høyeste attraksjon av sitt slag. 

Space Shot, produsert av den amerikanske produsenten S&S Power Inc USA, skyter passasjerene opp i lufta, ved hjelp av trykkluft, før de sekunder senere suser ned mot bakken igjen. På turen opp opplever passasjerene 4G og en hastighet opp mot 75 km/t, før de opplever -1G på turen ned. Gondolen er festet til fire stålvaiere, som videre er festet til fire stempler. Stemplene er plassert i fire forskjellige sylindere (de er lakkert i rødt og godt synlige inne i tårnet) som er like høye som attraksjonen. Når gondolen beveger seg opp går stemplene ned ved hjelp av trykkluft som pumpes inn i sylinderen. En computer veier den totale vekten av passasjerene og gondolen før utskytning, dette for å beregne riktig lufttrykk slik at gondolen alltid går like høyt opp. Dette er grunnen til at det tar noen sekunder før passasjerene skytes opp i været. Minimumshøyde for å kjøre er 140cm.

Den 14. mai 2019 ble tre statister skutt opp 24 ganger i løpet av 90 minutter i forbindelse med en reklameinnspilling for DNB Regnskap.

## Spesifikasjoner
***Produsentens navn:** Space Shot
***Produsent:** S & S Sports Power Inc USA
***Åpnet:** 1. mai 1998
***Pris:** 19 millioner NOK (i 1998)
***Type av attraksjon:** Tårn
***Høyde:** 65m (tårnet) og 55m (gondolen)
***Hastighet:** 75 km/t (3 sek)
***G-krefter:** 4G (positiv) & 1G (negativ)

## Referanser




## Kilder
* TusenFryds Facebook-side
Jan Oldervoll

**Jan Oldervoll** (født 30. desember 1944) er en norsk historiker. Han er førsteamanuensis ved Universitetet i Bergen. Oldervoll har særlig jobbet med digitalisering og tilgjengeliggjøring av historiske kilder. 

Han tok hovedfag i historie på en oppgave om historisk demografi i 1970. På initiativ av Knut Mykland ble Oldervoll ble i 1969 ansatt som vitenskapelig assistent som teknisk ansvarlig for databehandlingen av folketellingen i 1801. 

Sammen med Yngve Nedrebø var han i 1997-98 av initiativtakerne til nettjenesten Digitalarkivet.

## Referanser


## Eksterne lenker
Berit Hilmo

**Berit Hilmo** (født 1764, død 1859) var en åkleveverske fra Tydal i Trøndelag.

Berit Olsdatter Hilmo eller *Åkle-Berit* som hun ble kalt, ble i 1789 gift med bygselbonden Ole Gudmundsen Hilmo (1756–1804) og de bodde på Hilmo, Øvergarden. I 1801 brant husene, og de fikk store økonomiske problemer. Da Peder døde klarte ikke Berit å sitte på gården og hun flyttet med barna til husmannsplassen Hilmojerdet. Berit levde så som enke i 54 år, og livberget seg delvis med tekstilarbeid, og i dag er hun kjent for sin store produksjon av åklær i dobbeltvev. I 1805 får Berit Hilmo premie for lindyrking fra Det Kongelige Norske Videnskabers Selskab, men det er som vever hun ble kjent både i hjembygda og i nabobygdene.  Hun bodde på plassen Hilmojerdet til etter 1825, men hun reiste mye rundt i bygda og i nabobygdene og vevde for folk, og sine siste år bodde hun hos slektninger i Meråker.

Berit Hilmo var født på gården Stugudal i Tydal. Fra Stugudal er det bevart en rekke tidligere tepper med dateringer fra slutten av 1700-årene. Noen av disse kan være tidlige arbeider av Berit Hilmo, men det er grunn til å tro at de også kan være vevet av eldre slektninger. Helen Engelstad mener at man ut fra mønstrene så må denne vevingen ha kommet til Tydal i 1700-årenes begynnelse eller kanskje anda tidligere og at det har vært kontakt mellom veversker i Tydal og dobbetvevmiljøer i Herjedalen og Jemtland. I åklær og putetrekk vever Berit Hilmo gjerne årstall og initialer for eiere. Noen ganger vever hun også inn salmevers slik det også er gjort på eldre åklær og putetrekk i dobbeltvev fra Tydal. Hun begynner også på et tidspunkt å veve inn nummer på åklærne. Det eldste kjente åkle med nummer er fra 1821 og har no. 157 og det yngste fra 1837 med nr. 455.  Hvis vi antar at hun har vevet ca 50 åklær før hun begynte med nummereringen så vil hun altså ha hatt en produksjon på ca 500 åklær med mange putetrekk i tillegg.

Det er vevnader av Berit Hilmo i Nordenfjeldske Kunstindustrimuseum, Norsk Folkemuseum, Trøndelag folkemuseum,Tydal museum og Tydal kirke. Det var også åklær av Berit Hilmo i Den norske samlingen ved Nordiska museet i Stockholm, men denne samlingen er nå deponert på Norsk Folkemuseum. 

## Referanser


## Litteratur
* Engelstad, Helen (1985): *Dobbeltvev i Norge.* Oslo.
* Straume, Kaurin (1956): *Åkleveversken Berit Hilmo (1764–1859).* I *Årbok for Nord-Trøndelag Historielag. 1956,* s. 16-27.
* Tydal kommune (1994): *Bygdebok for Tydal Gards og slaktshistorie. Bd. 3. Tydal. ISBN 82-991658-3-0
* Tøsse, Sigvart (1987): *Bygdebok for Tydal bd. 1.* Tydal. ISBN 82-991658-1-4
* Aase, Monica (1988): *Premiesøknader til Det Kongelige Norske Videnskabers Selskab 17772-1848. Universitetsbiblioteket i Trondheim. Spesialsamlingene, Katalog 12.'' Trondheim.
Chaetoprocta

***Chaetoprocta*** er en slekt av glansvinger som tilhører underfamilien stjertvinger (Theclinae).  

## Utseende
Små til middelsstore (vingespenn ca. 30 millimeter) stjertvinger med en kort stjert på bakvingen. Oversiden er brun med en blå. metallisk glans, hos hunnen bare på den sentrale delen av forvingen. Undersiden er blekbrun med brune tverrstriper. Det er mørke flekker ved bakhjørnet av forvingen og bakvingen.

## Levevis
Larvene lever på løvtrær i valnøttslekten (*Juglans*).

## Utbredelse
Slekten er utbredt i Afghanistan, India og Nepal.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Theclini Swainson, 1831
******* slekten *Chaetoprocta* de Nicéville, 1890
******** *[[Chaetoprocta baileyi]]* Forster, 1980
******** *[[Chaetoprocta kurumi]]* Fujioka, 1970
******** *[[Chaetoprocta odata]]* (Hewitson, 1865)

## Eksterne lenker
* 
* Brower, Andrew V. Z. 2007. [''Chaetoprocta'' i The Tree of Life Web Project, http://tolweb.org/ http://tolweb.org 
* www.funet.fi – Chaetoprocta
Ussuriana

***Ussuriana*** er en slekt av glansvinger som tilhører underfamilien stjertvinger (Theclinae).  

## Utseende
Middelsstore (vingespenn 35-40 millimeter) stjertvinger med korte stjerter på bakvingene. Både over- og undersiden er ganske bleke, hvite til gulaktige, med mørke vingespisser og mørk forkant på forvingen.

## Levevis
Larvene lever på askeslekten (*Fraxinus*).

## Utbredelse
Slekten, som er oppkalt etter elven Ussuri, er utbredt i Øst-Asia, i Øst-Sibir (Primorje), det nordøstlige Kina, Korea og Japan.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Theclini Swainson, 1831
******* slekten *Ussuriana* Tutt, 1907
******** *[[Ussuriana choui]]* Wang & Fan, 2000
******** *[[Ussuriana fani]]* Koiwaya, 1993
******** *[[Ussuriana igarashii]]* Wang & Owada, 2009
******** *[[Ussuriana michaelis]]* (Oberthür, 1880)
******** *[[Ussuriana plania]]* Wang & Ren, 1999
******** *[[Ussuriana stygiana]]* (Butler, 1881)
******** *[[Ussuriana takarana]]* (Araki & Hirayama, 1941)

## Eksterne lenker
* 
* Brower, Andrew V. Z. 2007. [''Ussuriana'' i The Tree of Life Web Project, http://tolweb.org/ http://tolweb.org 
* www.funet.fi – Ussuriana
* Bilder av ''Ussuriana michaelis''
* Bilde av ''Ussuriana stygiana''
* Bilde av ''Ussuriana takarana''
NM i bandy for damer 2006

**Det 23. [[NM i bandy for damer|Norgesmesterskapet]] i bandy for damer** ble vunnet av Bergen Bandyklubb etter finaleseier 7-6 etter spilleforlengning (første målet vinner) over Stabæk. Stabæk vant seriespillet.

## Tabell

## Bronsefinale
Søndag 5. mars, Marienlyst stadion, Drammen.
*Sagene – Nordre Sande  3 – 5

## Finale
Søndag 5. mars, Marienlyst stadion, Drammen.
***[[Bergen Bandyklubb|Bergen]]** – **[[Stabæk Bandy|Stabæk]]** **7-6** etter spilleforlengning (6-6 etter ordinær tid. 3-5 til pause).
Målskårere:
* 0–1 – (2 min) Beate Bjølgerud
* 0–2 – (4 min) Beate Bjølgerud
* 1–2 – (8 min) Sigrid-Lise Nonås
* 1–3 – (13 min) Vibeke Tonning
* 1–4 – (24 min) Vibeke Tonning
* 1–5 – (26 min) Vibeke Tonning
* 2–5 – (27 min) Anita Graverholt
* 3–5 – (29 min) Louise Aasmo
* 4–5 – (45 min) Ann-Mari Ellefsen
* 5–5 – (57 min) Gry Johannessen Flaa
* 5–6 – (60 min) Vibeke Tonning
* 6–6 – (64 min) Katrine Olsen
* 7–6 – (76 min) Sigrid-Lise Nonås

Dommere: Andrej Jigouline, Ullevål og Haakon Hallingstad, Konnerud.

;Bergens norgesmestere:
*Elise Harbitz
*Ann-Mari Ellefsen
*Ruth Bakke Haug
*Louise Aasmo
*Elisabeth Molland
*Sigrid-Lise Nonås
*Katrine Olsen
*Gry Flaa
*Anita Graverholt
*Sandy McCartey
*Ida Lien
*Ann Kristin Nielsen

## Eksterne lenker
* Resultater og tabell.
* Sluttspillresultater.
Daniel Tommisen

**Daniel Tommisen** (født før 1582, død 1603) var en snekker og stenhugger som virket i Danmark på 15-1600-tallet. 

Han arbeidet som snekkersvenn under en Mogens på Malmøhus i 1582. I 1596 ble han beordret til København og i 1600 reiste han til samme by for å arbeide på Tøjhuset.  

Tommisens hovedverk er prekestolen i Sankt Petri Kirke i Malmø, et arbeide som er inspirert av Johannes Ganssogs prekestol i Lund domkirke. Han har også hugget sandstensdekorasjoner, tak, vinduer, våpen, port m.m. på Svenstorp Herregaard (oppført 1596-99).

## Referanser
Gonerilia

***Gonerilia*** er en slekt av glansvinger som tilhører underfamilien stjertvinger (Theclinae).

## Utseende
Middelsstore stjertvinger med en forholdsvis lang, tynn stjert på bakvingen. Oversiden er gyllenbrun med mørke vingespisser, undersiden er brun med to hvite tverrstreker.

## Utbredelse
Artene er utbredt i Tibet, Sichuan og Yunnan.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Theclini Swainson, 1831
******* slekten *Gonerilia* Shirôzu & Yamamoto, 1956 
******** *[[Gonerilia budda]]* (Sugiyama, 1992)
******** *[[Gonerilia okamurai]]* (Koiwaya, 1996)
******** *[[Gonerilia pesthis]]* (Wang & Chou, 1998)
******** *[[Gonerilia seraphim]]* (Oberthür, 1886)
******** *[[Gonerilia thespis]]* (Leech, 1890)

## Eksterne lenker
* 
* Brower, Andrew V. Z. 2007. [''Gonerilia'' i The Tree of Life Web Project, http://tolweb.org/ http://tolweb.org 
* www.funet.fi – Gonerilia
Glasialgeologi

**Glasialgeologi** er en disiplin nært beslektet med kvartærgeologi og handler i hovedsak om isbreenes dynamikk, isavsmeltinger og hvordan isbreene beveger seg og former landskapet gjennom erosjonsprosesser. Gjennom studier av iskjerner kan glasialgeologer også si mye om hvordan og hvorfor klimaet har endret seg gjennom de siste hundre tusen år.
Improvisert skytevåpen

**Improvisert skytevåpen** (ofte omtalt som en "**zipgun**") betegner et skytevåpen som er laget av en som ikke er våpenmaker. Improviserte skytevåpen produseres gjerne av gjenstander som er lett tilgjengelig og som er rimelig.

Improviserte skytevåpen finnes ofte på steder hvor lovlig produserte skytevåpen ikke er rimelige eller tilgang er strengt kontrollert. Dersom ammunisjon er lett tilgjengelig, kan våpenet laget for denne typen ammunisjon. Hvis lovlig produsert våpen og ammunisjon ikke er lett tilgjengelig kan munningsladde våpen fortsatt fremstilles.

De fleste land (deriblant Norge) har lover som regulerer produksjon, salg og besittelse av skytevåpen og ammunisjon, hvilket betyr at improviserte skytevåpen oftest er ulovlig produsert.
Jakob Karl Emil Chydenius

**Jakob Karl Emil Chydenius** (født 1833 i Jakobstad, død 1864 i Stockholm) var en finsk fysiker. Han var brorsønns sønnesønn til Anders Chydenius og fetter til Anders Herman Chydenius og Johan Jakob Chydenius.

Chydenius ble student i 1851 og filosofie magister i 1857. I 1861 deltok han i Otto Torells ekspedisjon til Spitsbergen. Han utarbeidet en trykt historie om ekspedisjonen, kalt *Svenska expeditionen till Spetsbergen år 1861*, som først ble utgitt i 1865, etter hans død. Under denne ekspedisjonen undersøkte han, sammen med Nils Dunér, de jordmagnetiske forholdene på Spitsbergen. I 1863 fikk han av Kungliga Vetenskapsakademien Lindbomska priset for en avhandling med tittelen *Om utförbarheten af en gradmätning på Spetsbergen*. 

I *Joukahainen* (1860) offentliggjorde Chydenius en biografi om Johan Jakob Nervander som vitenskapsmann.

## Referanser


## Kilder
*
Ufa internasjonale lufthavn

**Ufa internasjonale lufthavn**  er den største flyplassen som betjener byen Ufa i Russland.

## Destinasjoner

## Eksterne lenker
*
Sverigemesterskapet i rullestolcurling 2008

**Sverigemesterskapet i rullestolcurling 2008** ble arrangert i november 2008 av Svenska Curlingförbundet. 

## Resultater og deltakere

## Se også
*Sverigemesterskapet i rullestolcurling

## Referanser
Den franske minnemedaljen for krigen 1939–1945

**Den franske minnemedaljen for krigen 1939–1945** (fransk: *Médaille commémorative de la guerre 1939–1945*) er en fransk medalje innstiftet 21. mai 1946 til minne om andre verdenskrig. Den tildeles franskmenn og utlendinger som deltok i kampen mot aksemaktene. Medaljen kan tildeles både militære og sivile, også sivilforsvarsinnsats anerkjennes ved minnemedaljen.

## Utforming
Den franske minnemedaljen for krigen 1939–1945 er i bronse og har en uvanlig heksagonal form, en henvisning til Frankrikes geografiske form og at *[[France métropolitaine]]* kalles   *l'Hexagone*. Medaljen har på avers som motiv en gallisk hane foran et Lorrainekors. Hanen er vendt mot høyre. Den tramper på en brutt lenke. På reversen står innskriften «REPUBLIQUE FRANÇAISE» i en bue og innenfor dette «GUERRE 1939 1945» over tre linjer under en laurbærkvist.

Medaljebåndet er lyst blått med rødkantete grønne kantstriper. I midten har båndet en rekke av røde sparrer, eller omvendte V-bokstaver. V står for *victoire*, seier.

Ulike spenner kan utstyre båndet. Disse viser til kamp- eller operasjonsområder eller type tjeneste:
*«FRANCE»: for deltagelse i operasjoner mellom 3. september 1939 og 25. juni 1940
*«NORVÈGE»: for deltagelse i kampene i Norge mellom 12. april og 17. juni 1940
*«AFRIQUE»: for deltagelse i operasjoner mellom 25. juni 1940 og 13. mai 1943
*«LIBÉRATION»: for deltagelse i kamper på Korsika og i frigjøringen av Frankrike mellom 25. juni 1940 og 8. mai 1945
*«ALLEMAGNE»: for deltagelse i kamper i Tyskland mellom 14. september 1944 og 8. mai 1945
*«EXTRÊME-ORIENT»: for deltagelse i krigen i Det fjerne østen, India og Stillehavet mellom 7. desember 1941 og 15. august 1945
*«GRANDE-BRETAGNE»: for tjeneste i Storbritannia mellom 25. juni 1940 og 8. mai 1945
*«U.R.S.S.»: for deltagelse i luftoperasjoner på Østfronten mellom 28. november 1942 og 8. mai 1945
*«ATLANTIQUE»: for deltagelse i sjøoperasjoner i Atlanterhavet
*«MANCHE»: for deltagelse i sjøoperasjoner i Kanalen
*«MER DU NORD»: : for deltagelse i sjøoperasjoner i Nordsjøen
*«MÉDITERRANÉE»: for deltagelse i sjøoperasjoner i Middelhavet
*«ENGAGE VOLONTAIRE»: frivillig tjeneste 
*«DEFENSE PASSIVE»: sivilforsvarstjeneste

## Referanser
Seyferts sekstett

**Seyferts sekstett** er en gruppe galakser ca. 190&nbsp;millioner lysår unna i stjernebildet Slangen. Gruppen synes å inneholde seks medlemmer, men én av galaksene er et bakgrunnsobjekt og en annen «galakse» er faktisk en adskilt del av en av de andre galaksene. Den gravitasjonelle vekselvirkningen mellom disse galaksene vil pågå over fire hundre millioner år. Til slytt vil galaksene slå seg sammen til en enkelt gigantisk elliptisk galakse.

## Oppdagelse
Gruppen ble oppdaget av Carl Keenan Seyfert som brukte fotografiske plater fra Barnard Observatory ved Vanderbilt University. Da resultatene ble publisert i 1951 var gruppen den mest kompakte noen sinne identifisert.

## Medlemmer

## Referanser


## Eksterne lenker
* ASAHI Net Free Address Service: Seyfert's Sextet (Galaxy Group in Serpens) 
* NASA APOD: Seyfert's Sextet
* SEDS: Seyfert's Sextet (HCG 79)